Aloyzas Urbonas

Aloyzas Urbonas (1935 m. gegužės 21 d. Radžionyse, Rokiškio apskritis – 2013 m. sausio 5 d. Raudondvaryje, Vilniaus rajonas) – Lietuvos žurnalistas, redaktorius, publicistas.

 Biografija 
1957–1960 m. laikraščio „Sovetskaja Litva“ rajonų zonos korespondentas. 1958 m. Vilniaus universitete baigė žurnalistikos specialybę. 1960–1961 m. Klaipėdos ekspedicinės silkių žvejybos bazės jūreivis. 1962–1968 m. Valstybinio televizijos ir radijo komiteto korespondentas, vyresnysis redaktorius. 1969–1976 m. LSSR vidaus reikalų ministerijos politinio-auklėjamojo darbo skyriaus instruktorius, vyresnysis instruktorius. 1976–1980 m. laikraščio „Komjaunimo tiesa“, 1980–1985 m. laikraščio „Vakarinės naujienos“ redakcijų skyriaus vedėjas, redaktoriaus pavaduotojas. 1985–1989 m. Klaipėdos refrižeratorių laivyno bazės kapitono padėjėjas politiniams reikalams.

1989–1992 m. žurnalo „Pasaulis“ skyriaus vedėjas, 1993–1994 m. savaitraščio „Vilniaus tribūna“ skyriaus vedėjas. 1995 m. dienraščio „Lietuva“ bendradarbis. 1995–1996 m. LR Seimo LDDP frakcijos referentas ryšiams su spauda, televizija, radiju.

Palaidotas Kamajų kapinėse.

 Bibliografija 
 …Milicijos teletaipai kala…: apybraižos. – Vilnius: Mintis, 1973. – 96 p.
 Pėdsakai baigiasi ugnyje: apybraižos. – Vilnius: Mintis, 1974. – 112 p.
 Giminystės laipsnis – kovos draugai! – Vilnius: Mintis, 1975. – 71 p.: iliustr.
 Mano svajonių žemė. – Vilnius: Mintis, 1979. – 87 p.: iliustr.
 Likime rūstusis: apybraižos. – Vilnius: Vaga, 1983. – 118 p.
 Jūra, lauk manęs. – Vilnius: Mintis, 1983. – 176 p.
 Neliksi vienišas: dokumentinė apybraiža / Aloyzas Urbonas, Kęstutis Trečiakauskas. – Vilnius: Mintis, 1984. – 118 p.
 Ypatinga užduotis: apybraižos. – Vilnius: Vyturys, 1985. – 96 p.
 Por la homo / Aloyzas Urbonas, Kęstutis Trečiakauskas. – Vilnius: Mintis, 1988. – 115 p. – ISBN 5-417-00230-5
 Kaunas yra Kaunas!: 21 interviu. – Vilnius: Žuvėdra, 1994. – 119 p. – ISBN 9986-500-01-X
 Pasmerktųjų džiaugsmas: apsakymai. – Vilnius: Žuvėdra, 1996. – 158 p.: iliustr. – ISBN 9986-500-14-1
 Po saule: apie akademiką Antaną Būdvytį. – Vilnius: Margi raštai, 1997. – 192 p.: iliustr. – ISBN 9986-09-159-4
 Pilkų arimų šviesa: Lietuvos ūkininkų atsikūrimo dešimtmečiui. – Vilnius: Margi raštai, 1999. – 250 p. – ISBN 9986-09-204-3
 Sutikti agronomų žemėje: įžymūs XX amžiaus Lietuvos žemės ūkio veikėjai. – Vilnius: Gairės, 2001. – 366 p.: portr. – ISBN 9986-625-15-7
 Olimpiniai žingsniai: dešimtmetis (1991–2001) pasaulio olimpinėje šeimoje. – Vilnius: Gairės, 2001. – 237 p.: iliustr. – ISBN 9986-625-23-8
 Gabrielės keliais: ne karo metų dienoraščiai. – Vilnius: Gairės, 2003. – 270 p. – ISBN 9986-625-38-6
 Esu Esperanto eilinis = Mi estas soldato de Esperanto: apybraižos / Aloyzas Urbonas, Povilas Jegorovas. – Vilnius: Mokslo ir enciklopedijų leidybos institutas, 2003. – 175 p.: iliustr. – ISBN 5-420-01528-5
 Ąžuolas lieka gyventi: giminės istorija ir prisiminimai / Edvardas Makelis (literatūrinis bendraautoris Aloyzas Urbonas). – Vilnius: Gairės, 2007. – 203 p.: iliustr. – ISBN 978-9955-759-06-5
 Mokytoja, išsprendusi meilės lygtį: prisiminimai apie matematikos dėstytoją Janiną Pilauskienę. – Vilnius: Žemės trauka, 2007. – 137 p.: iliustr. – ISBN 978-9955-810-00-1

 Įvertinimas 
 1978 m. Vinco Mickevičiaus-Kapsuko premija
 2001 m. Gabrielės Petkevičaitės-Bitės premija

 Šaltiniai 

Kategorija:Gabrielės Petkevičaitės-Bitės premijos laureatai
Kategorija:Lietuvos redaktoriai
Kategorija:Lietuvos publicistai
Kategorija:Lietuvos jūrininkai
Kategorija:Lietuvos esperantininkai